ปรับเปลี่ยนพฤติกรรมการกิน ทำไมอิ่มแล้วถึงง่วง ใช้มาตรการอื่น
ห้ามงดอาหารเช้า เพราะอาหารเช้าทำให้คุณมีแรงไปตลอดวัน โดยเลือกกินอาหารดีมีประโยชน์ เช่น ขนมปังและซีเรียลโฮลเกรน ผลไม้ และโยเกิร์ต เพื่อให้ร่างกายกระฉับกระเฉงตลอดช่วงเช้า กินอาหารเช้าแล้วจะไม่โหย จนกินของอ้วนๆ ช่วงมื้อเที่ยง แถมช่วยเสริมสร้างสุขภาพกายใจโดยรวม ให้แข็งแรงสดใสตลอดวัน อาหารเช้าที่แนะนำก็เช่น  ซีเรียลใส่นมขาดมันเนย (skim milk) กับผลไม้สดสักชิ้น ขนมปังโฮลวีทปิ้ง 2 แผ่น ทาเนยถั่ว 2 ช้อนโต๊ะ ใส่กล้วยด้วย เบเกิลมัลติเกรน กับไข่คน และชีสไขมันต่ำ 1 แผ่น กับน้ำส้มสักแก้ว ฟาสต์ฟู้ดที่หลายคนเรียกอาหารขยะ เต็มไปด้วยไขมัน น้ำตาล เกลือ สารกันบูด และสารเติมแต่งต่างๆ จริงอยู่ว่ากินแล้วถูกปาก แถมเหมือนจะเติมพลังทันใจ แต่จริงๆ แล้วเป็นแคลอรี่ส่วนเกิน ขาดสารอาหารที่จำเป็น กินแล้วอาจจะมีแรงแต่ไม่ดีต่อสุขภาพเลย   กินสลัดผักสีเขียวสด กับโปรตีนไขมันต่ำเป็นอาหารกลางวัน จะได้ไม่หมดแรงกลางทางช่วงบ่าย ดื่มชาเขียวสักแก้ว กับดาร์กช็อคโกแลตสักชิ้น ถ้าจำเป็นต้องฝากท้องกับร้านอาหารฟาสต์ฟู้ด ให้เลือกเมนูอบหรือย่างแทนเมนูทอด และอย่ากินเฟรนช์ฟรายส์ พูดถึงขนมปัง ครัวซองต์ มัฟฟิน และเค้กแล้วหลายคนน้ำลายสอ นี่ยังไม่รวมพาสต้า แต่บอกเลยว่าพวกนี้กินแล้วช่วงบ่ายจะง่วงซึมน่าดู คุณหมอ Gabe Mirkin จากอเมริกาแนะนำว่าให้หลีกเลี่ยงขนมปัง ขนมอบ และพาสต้า ถ้าอยากตื่นเต็มตาตลอดวัน เพราะอาหารที่เน้นแป้งกับน้ำตาลกินแล้วง่วงง่ายมาก เลือกอาหารสดที่ไม่แปรรูปหรือขัดสี เพราะดีต่อสุขภาพกว่า ตอนบ่ายไม่ง่วงซึม แทนที่จะกินอาหารแปรรูป หนักแป้ง ให้เปลี่ยนไปกินอาหารครบหมู่ในปริมาณที่เหมาะสม พยายามเน้นผักเป็นหลัก โดยมีโฮลเกรนและโปรตีนไขมันต่ำอย่างละ 1 หน่วยบริโภค มื้อกลางวันที่เติมพลังให้คุณได้ดีควรจะมี  ถั่วงอก ถั่วแขก ผักกาดหอม ผักกาดเขียวปลี แรดิชิโอ ผักฉ่อย/ผักกาดกวางตุ้ง สาหร่าย กะหล่ำปลี เห็ด แรดิช ขึ้นฉ่าย อะโวคาโด แตงกวา บร็อคโคลี่ กะหล่ำดอก พริกหวาน สควอชเหลือง ซูกินี หน่อไม้ หัวหอม มะเขือเทศ อาร์ติโชค แครอท แห้ว ฟักทอง และอื่นๆ  ขนมปัง พาสต้า และแครกเกอร์โฮลวีท รวมถึงข้าวกล้อง บัลเกอร์วีท คีนัว และอื่นๆ ถั่วลูกไก่ ไข่ อกไก่ ทูน่า เต้าหู้ อกไก่งวง และอื่นๆ ถ้ากินเยอะ กระเพาะจะย่อยนานและลำบากกว่า ทำให้คุณง่วงเพลีย เพราะงั้นแทนที่จะกินมื้อใหญ่มื้อเดียว ให้เปลี่ยนไปกินมื้อเล็กๆ หลายมื้อตลอดวันแทน คั่นมื้อหลักด้วยมื้อของว่างช่วงสายกับช่วงบ่าย จะได้แคลอรี่ที่เพียงพอตลอดวัน ถ้าจะกินมื้อย่อยๆ บ่อยๆ แบบนี้ ระวังอย่าเว้นช่วงนานเกิน 3 ชั่วโมง ของว่างที่เหมาะกับยามบ่าย ต้องเป็นของว่างที่เติมพลัง ไม่ใช่ทำให้ยิ่งง่วง เพราะงั้นให้เปลี่ยนจากช็อคโกแลตแท่ง ไปเป็นผลไม้สักชิ้น แครกเกอร์กับชีสแท่งแบบไขมันต่ำ หรืออัลมอนด์สักกำมือแทน สาเหตุหลักที่ทำให้คุณอิ่มแล้วง่วง คืออาหารกลางวันที่กิน ไปเปลี่ยนเส้นทางของเลือด ไม่ให้ไหลเวียนไปยังสมอง จะได้ช่วยเรื่องการย่อยอาหาร นอกจากนี้ร่างกายยังหลั่งเมลาโทนินนิดๆ หลังอาหาร ทำให้อุณหภูมิร่างกายลดต่ำลงช่วงบ่าย 2 - 3 ที่ง่วงเพราะ Melatonin คือฮอร์โมนที่ช่วยให้คุณหลับในตอนกลางคืนนั่นเอง อาการหนังท้องตึงหนังตาหย่อนหลังมื้อเที่ยงจะยิ่งหนัก ถ้าคืนก่อนหน้านอนไม่พอ ปกติผู้ใหญ่ทั่วไปต้องนอนให้ได้วันละ 7 - 8 ชั่วโมง ร่างกายถึงจะทำงานได้เต็มประสิทธิภาพ เพราะงั้นพยายามเข้านอนให้เป็นเวลา จะได้พักผ่อนเพียงพอ ถ้ามีปัญหานอนไม่หลับ ก็ลองปรึกษาคุณหมอเพื่อหาสาเหตุดู กินอิ่มแล้วง่วงก็ถือเป็นเรื่องปกติ แต่ถ้าสารอาหารไม่เพียงพอด้วย จะยิ่งง่วงหนัก ถ้าอยากรู้วิธีแก้ง่วงหลังมื้อเที่ยง ให้ลองถามตัวเองดูว่า  กินอาหารเช้าทุกวันไหม? กินแต่อาหารแปรรูปหรืออาหารน้ำตาลสูงหรือเปล่า? คืนก่อนกินน้อยไป หรือกินอาหารไม่ค่อยมีประโยชน์หรือเปล่า? ช่วงนี้ดื่มแอลกอฮอล์หรือเครื่องดื่มที่มีคาเฟอีนมากไปไหม? อาหารเช้ามีคุณค่าทางสารอาหารเพียงพอไหม? (อะไรที่เยอะกว่ากาแฟ) ช่วงนี้ออกแรงเยอะตลอดไหม? ทำงานเยอะไป ไม่ค่อยได้พักผ่อนหรือเปล่า? กินมื้อเที่ยงน้อยไป หรือกินอาหารไม่ค่อยมีประโยชน์หรือเปล่า? ถ้าคำตอบออกมาน่าเป็นห่วง ก็ต้องเริ่มเปลี่ยนพฤติกรรมการกินและการใช้ชีวิตซะใหม่ จะได้ไม่ง่วงซึมตลอดบ่าย จดว่าง่วงตอนไหน กินอะไรเข้าไป วันนั้นได้ออกกำลังกายไหม คืนก่อนนอนหลับสนิทไหม รวมถึงปัจจัยอื่นๆ ที่อาจเกี่ยวข้อง ให้จดบันทึกสัก 1 อาทิตย์ พอครบก็เอาข้อมูลที่ได้มาวิเคราะห์กัน อาจจะเห็นรูปแบบพฤติกรรมที่ควรหลีกเลี่ยง เลิกทำแล้วจะช่วยให้กระฉับกระเฉงขึ้น ใครเจอวันหนักๆ มาอาจจะอยากย้อมใจด้วยเบียร์หรือไวน์สักแก้วตอนมื้อเที่ยง แต่บอกเลยว่าทำให้ยิ่งง่วงซึม ตอนกลางวันพยายามหลีกเลี่ยงการดื่มแอลกอฮอล์ เพราะแอลกอฮอล์มีสรรพคุณเป็นยากล่อมประสาท แค่แก้วเดียวก็ทำคุณหนังตาหย่อนไปจนเย็นแล้ว ถึงคาเฟอีนจะขึ้นชื่อเรื่องทำให้ตื่นเต็มตา แต่ระวังต้องเพิ่มปริมาณขึ้นเรื่อยๆ เพราะดื่มเท่าเก่าแล้วยังง่วง แบบนี้ไม่ดีต่อสุขภาพเพราะสุดท้ายร่างกายจะได้รับคาเฟอีนมากเกิน จนพอหมดฤทธิ์คาเฟอีนแล้วก็เหมือนแบตหมดทันที เลยกลายเป็นติดคาเฟอีนในที่สุด  ช่วงบ่ายให้เปลี่ยนไปดื่มกาแฟดีแคฟ (ไม่ใส่คาเฟอีน) หรือเครื่องดื่มอื่นแทน จริงๆ แล้วน้ำเปล่านี่แหละดีสุด เพราะร่างกายจะได้ชุ่มชื้นตลอดวัน ไม่ขาดน้ำ ใครทำงานออฟฟิศยิ่งดี เพราะได้เดินยืดเส้นยืดสายไปกดน้ำที่ตู้หรือในห้องส่วนกลาง หลังอาหารกลางวัน. อิ่มแล้วก็ได้เวลาลุกไปเดินยืดเส้นยืดสายหรือออกกำลังกายเบาๆ อาจจะเดินเล่นสัก 2 - 3 ช่วงตึก ยืดเหยียดง่ายๆ ขึ้นบันไดแทนลิฟต์ หรือกระโดดตบ 2 - 3 ครั้งในห้องน้ำ อะไรก็ได้ที่ไม่ขัดกับเวลาและสถานที่ ถ้ากินอิ่มแล้วออกกำลังกายเบาๆ จะช่วยให้เลือดลมไหลเวียนดี ไม่ง่วงซึมแน่นอน ดื่มน้ำเยอะๆ ตลอดวันช่วยให้ร่างกายไม่ขาดน้ำ แถมยังลดความเหนื่อยล้าในช่วงบ่ายได้ด้วย ให้พกกระติกน้ำหรือกระบอกน้ำติดตัวไว้ แล้วเติมน้ำดื่มตลอดวัน ถ้าหลังมื้อกลางวันง่วงจนทนไม่ไหวแทบทุกวัน น่าจะไปหาหมอตรวจเช็คร่างกายซะหน่อย เพราะมีบางโรคทำให้ง่วงซึมได้ เช่น ภาวะพร่องธาตุเหล็กหรือสารอาหารอื่นๆ ภาวะดื้อต่ออินซูลิน หรือเป็นเบาหวาน ภาวะน้ำตาลในเลือดต่ำ หรืออื่นๆ มีแต่หมอที่จะตรวจวินิจฉัยและแนะนำแนวทางรักษาให้คุณได้
กินอาหารเช้าที่มีประโยชน์. อาหารกลางวันก็ต้องดีมีประโยชน์ อย่ากินอาหารไขมันสูงหรือฟาสต์ฟู้ด. เน้นโฮลเกรน หลีกเลี่ยงน้ำตาลและแป้งขัดสี. กินอาหารที่มีคาร์โบไฮเดรตเชิงซ้อนและโปรตีนสูง. กินให้น้อยลง. กินของว่างยามบ่ายที่มีประโยชน์. ที่ง่วงหลังอิ่มเพราะระบบการย่อย. นอนหลับพักผ่อนเพียงพอไหม. บางทีอาจเป็นที่พฤติกรรมการกิน. บันทึกพฤติกรรมทำคุณหลับในไดอารี่อาหาร. อย่าดื่มไวน์หรือเบียร์แกล้มมื้อเที่ยง. พยายามลดคาเฟอีนหลังมื้อเที่ยง. ออกกำลังกาย ดื่มน้ำอย่างน้อย 8 - 10 แก้วต่อวัน. หาหมอ.
https://www.wikihow.com/Avoid-Feeling-Drowsy-After-Lunch https://www.wikihow.com/Avoid-Feeling-Drowsy-After-Lunch https://www.wikihow.com/Avoid-Feeling-Drowsy-After-Lunch
Changing Your Eating Habits to Avoid Afternoon Drowsiness Identifying Causes of Afternoon Drowsiness Taking Other Measures to Defeat Afternoon Drowsiness